การประกอบธุรกิจของแต่ละสายผลิตภัณฑ์

ลักษณะผลิตภัณฑ์หรือบริการ

กลุ่มบริษัทประกอบธุรกิจการพัฒนาระบบ EDCCS
โดยมุ่งเน้นการจัดจำหน่ายคอมพิวเตอร์เคลื่อนที่ร่วมกับการพัฒนาโปรแกรมการใช้งานคอมพิวเตอร์เคลื่อนที่แบบครบวงจร
(Integrated Mobile Computing Solution Provider) เพื่อสนับสนุนเทคโนโลยีบาร์โค้ด
และ RFID กลุ่มลูกค้าเป้าหมายคือกลุ่มธุรกิจค้าปลีกขนาดใหญ่ คลังสินค้า ธุรกิจขนส่ง ธุรกิจการผลิต
และกิจการของภาครัฐที่ต้องการระบบการจัดเก็บข้อมูลที่มีประสิทธิภาพ
โดยธุรกิจปัจจุบันของบริษัทสามารถแบ่งออกเป็น 4 สาย คือ

บริษัทจัดจำหน่ายอุปกรณ์ฮาร์ดแวร์ พัฒนาโปรแกรมซอฟต์แวร์
การให้บริการบำรุงรักษาระบบที่เกี่ยวข้องกับ EDCCS และผลิตและจำหน่าย ผลิตภัณฑ์ที่เกี่ยวข้องกับ
สติ๊กเกอร์ เลเบล กระดาษบาร์โค้ด และวัสดุอุปกรณ์ที่เกี่ยวข้อง
ปัจจุบันผลิตภัณฑ์และบริการของบริษัทแบ่งออกได้เป็น

(1) กลุ่มผลิตภัณฑ์ฮาร์ดแวร์
    หมายถึงผลิตภัณฑ์ฮาร์ดแวร์รวมกับซอฟท์แวร์ที่ขายพร้อมกับฮาร์ดแวร์ดังกล่าว ดำเนินการภายใต้
    บริษัท ไซแมท เทคโนโลยี จำกัด (มหาชน) มุ่งเน้นการจัดจำหน่ายคอมพิวเตอร์มือถือ
    อุปกรณ์ที่เกี่ยวข้องกับการจัดเก็บข้อมูลโดยใช้เทคโนโลยีบาร์โค้ด และเทคโนโลยี RFID
    และจัดจำหน่ายอุปกรณ์คอมพิวเตอร์ต่างๆตามความต้องการของลูกค้า
    ทั้งนี้ของอุปกรณ์ฮาร์ดแวร์ของบริษัทมีระบบปฏิบัติการเป็นแบบเครื่องเดี่ยว
    ไม่สามารถเชื่อมต่อกับระบบฐานข้อมูลได้
    ดังนั้นบริษัทจึงได้พัฒนาโปรแกรมซอฟท์แวร์ที่ทำให้ฮาร์ดแวร์ที่จัดจำหน่ายสามารถเชื่อมต่อระยะไกลเข้ากับระบบฐานข้อมูลของลูกค้า
    โดยเรียกว่าโปรแกรม MobileNet
    ซึ่งลูกค้ามักจะซื้อโปรแกรมนี้พร้อมกับผลิตภัณฑ์ฮาร์ดแวร์ของบริษัทด้วย

(2) กลุ่มผลิตภัณฑ์ซอฟต์แวร์ ดำเนินการภายใต้บริษัทย่อย คือ ไซแมท ซอฟต์
    มุ่งเน้นการพัฒนาโปรแกรมซอฟต์แวร์สำหรับระบบ EDCCS
    โดยการวิเคราะห์และออกแบบโปรแกรมที่สอดคล้องตามลักษณะความต้องการใช้งานของลูกค้าแต่ละราย
    (Solution Provider)
    รวมทั้งพัฒนาซอฟต์แวร์ประยุกต์ที่เกี่ยวข้องกับเทคโนโลยีสารสนเทศทางด้าน EDCCS
    ที่ช่วยให้การจัดเก็บข้อมูลในองค์กรเป็นปัจจุบัน (Real time) และแม่นยำมากขึ้น
    โดยเฉพาะข้อมูลที่เกี่ยวกับสินค้าคงคลังหรือทรัพยากรต่างๆที่มีจำนวนมาก
    และยากต่อการตรวจสอบ ทำให้การดำเนินงานขององค์กรมีประสิทธิภาพมากขึ้น

บริษัท ไซแมท ซอฟท์ ได้รับสิทธิประโยชน์จากคณะกรรมการส่งเสริมการลงทุน (BOI)
ในการยกเว้นภาษีนิติบุคคลสำหรับธุรกิจดังกล่าวเป็นเวลา 8 ปี
เนื่องจากคณะกรรมการส่งเสริมการลงทุน (BOI)
ร่วมกับสำนักงานส่งเสริมอุตสาหกรรมซอฟท์แวร์แห่งชาติ (SIPA)
มีนโยบายสนับสนุนภาครัฐและภาคเอกชนในการพัฒนาซอฟท์แวร์ในประเทศ
ให้สามารถรองรับการขยายตัวของอุตสาหกรรมเทคโนโลยีสารสนเทศ

(3) ธุรกิจการให้บริการบำรุงรักษา บริษัทมีการให้บริการบำรุงรักษา (Maintenance Service)
    สำหรับอุปกรณ์ฮาร์ดแวร์ และโปรแกรมซอฟต์แวร์ที่บริษัทเป็นผู้จัดจำหน่าย
    รวมถึงอุปกรณ์และระบบต่างๆของลูกค้าที่ใช้ร่วมกับผลิตภัณฑ์ที่บริษัทจัดจำหน่าย

(4) ธุรกิจเลเบล ทำการผลิตและจำหน่ายสติ๊กเกอร์และกระดาษเลเบลตามที่ลูกค้าต้องการ
    เป็นการเพิ่มมูลค่าให้กับกลุ่มผลิตภัณฑ์ฮาร์ดแวร์ด้านเครื่องพิมพ์บาร์โค้ด
    ช่วยก่อให้เกิดรายได้แบบสม่ำเสมอ เพราะเป็นวัสดุสิ้นเปลืองที่ลูกค้าต้องใช้เป็นประจำ

โครงสร้างรายได้

+-----------+------------+----------+---------+----------+-----------+
| ประเทศ    | ขายฮาร์ดแวร์ | กา       | ค่าเช่า   | ผลิตภัณฑ์   | รวม       |
|           |            | รให้บริการ |         |          |           |
| ไทย       | และซอฟท์แวร์ |          | อุปกรณ์   | เลเบล    |           |
|           |            | บำรุงรักษา |         |          |           |
+-----------+------------+----------+---------+----------+-----------+
| หน่วย:     |            |          |         |          |           |
| พันบาท     |            |          |         |          |           |
+-----------+------------+----------+---------+----------+-----------+
| ปี 2554    | 355,531    | 55,745   | 7,443   | 27,352   | 446,071   |
+-----------+------------+----------+---------+----------+-----------+
| ปี 2553    | 276,333    | 56,049   | 2,752   | 24,958   | 360,092   |
+-----------+------------+----------+---------+----------+-----------+
| ปี 2552    | 158,307    | 45,626   | 3,659   | 18,556   | 226,148   |
+-----------+------------+----------+---------+----------+-----------+

+-----------+------------+----------+--------+-----------+-----------+
| ประเ      | ขายฮาร์ดแวร์ | ผลิตภัณฑ์   | รวม    | ร้อยละ     | ส         |
| ทศเวียดนาม |            |          |        |           | ่วนแบ่งกำไร |
|           | และซอฟท์แวร์ | เลเบล    |        | การถือหุ้น   |           |
|           |            |          |        |           | จ         |
|           |            |          |        |           | ากบริษัทร่วม |
+-----------+------------+----------+--------+-----------+-----------+
| หน่วย:     |            |          |        |           |           |
| พันบาท     |            |          |        |           |           |
+-----------+------------+----------+--------+-----------+-----------+
| ปี 2554    | 59,455     | 14,294   | 73,749 | 40        | 3,176     |
+-----------+------------+----------+--------+-----------+-----------+
| ปี 2553    | 69,398     | 8,956    | 78,354 | 40        | 3,775     |
+-----------+------------+----------+--------+-----------+-----------+
| ปี 2552    | 56,780     | 11,307   | 68,087 | 40        | 3,864     |
+-----------+------------+----------+--------+-----------+-----------+

+----------------------+--------------------------+-------------------+
| ประเทศ               | ยอดขาย                   | ร้อยละ             |
|                      |                          |                   |
| มาเลเซีย              | ฮาร์ดแวร์                  | การถือหุ้น           |
+----------------------+--------------------------+-------------------+
| หน่วย: พันบาท          |                          |                   |
+----------------------+--------------------------+-------------------+
| ปี 2554               | 744,828                  | 60                |
+----------------------+--------------------------+-------------------+
| ปี 2553               | 833,371                  | 60                |
+----------------------+--------------------------+-------------------+
| ปี 2552               | *1,306,272               | 60                |
+----------------------+--------------------------+-------------------+

* บริษัทได้ลงทุนในบริษัทย่อยในประเทศมาเลเซียในเดือนธันวาคมปี 2552

ภาวะอุตสาหกรรมและการแข่งขัน

ตลาดเทคโนโลยีสารสนเทศในประเทศไทย

ตลาดเทคโนโลยีสารสนเทศ (ไอที) ในประเทศไทย ประกอบด้วย 3 กลุ่มหลักคือ

(1) ตลาดฮาร์ดแวร์ (Computer Hardware) ซึ่งประกอบด้วยอุปกรณ์คอมพิวเตอร์ทุกประเภท
    เช่นคอมพิวเตอร์ตั้งโต๊ะ โน้ตบุ๊ค เครื่องพิมพ์ แสกนเนอร์ จอภาพ เป็นต้น

(2) ตลาดซอฟต์แวร์ (Computer Software) หมายถึงตลาดโปรแกรมคอมพิวเตอร์
    ทั้งในรูปของโปรแกรมสำเร็จรูป (Packaged software)
    และโปรแกรมที่สร้างขึ้นเพื่อใช้งานแบบเฉพาะเจาะจง (Outsourced software)

(3) ตลาดบริการด้านคอมพิวเตอร์ (Computer Services) ได้แก่การให้บริการเช่าคอมพิวเตอร์
    การให้คำปรึกษาด้านฮาร์ดแวร์ การให้บริการด้านการประมวลผลข้อมูล
    การใช้บริการกิจกรรมที่เกี่ยวกับฐานข้อมูล และกิจกรรมอื่นๆที่เกี่ยวข้องกับคอมพิวเตอร์

+-----------------------------------------------------------------------+
| มูลค่าตลาด IT ของประเทศไทยปี 2552 – 2553 และประมาณการปี 2554              |
+-----------------------------------------------------------------------+
|   ---------------- -------                                            |
| --- --------- --------- ----------- ------ ------- ---------- ------- |
|   ตลาด IT                                                             |
| มูลค่า                           สัดส่วนตลาด                  การเติบโต    |
|                                                                       |
| (ล้านบาท)                       IT (%)                     (%)         |
|                                                                       |
|                    2552                                               |
|       2553      2554F     2552        2553   2554F   52/53      53/54 |
|                                                                       |
|   ฮาร์ดแวร์          80                                                 |
| ,869     91,596    100,511   37          36     34      13         10 |
|                                                                       |
|   ซอฟท์แวร์          64                                                 |
| ,365     72,400    84,233    29          29     29      13         16 |
|                                                                       |
|   บริการ            48                                                 |
| ,372     60,390    75,560    21          24     26      25         25 |
|                                                                       |
|   อุปกรณ์สื่อสารข้อมูล   27                                                 |
| ,546     29,281    32,935    13          11     11      6          13 |
|                                                                       |
|   รวม              22                                                 |
| 1,152    253,667   293,239   100         100    100     15         16 |
|   ---------------- -------                                            |
| --- --------- --------- ----------- ------ ------- ---------- ------- |
|                                                                       |
| ที่มา: สำนักงานพัฒนาวิทยาศาสตร์และเทคโนโลยีแห่งชาติ (สวทช.)                    |
+-----------------------------------------------------------------------+

สำหรับปี 2555 - 2559 ตลาดเทคโนโลยีสารสนเทศของประเทศไทยคาดว่าจะเติบโตปีละ 11%
โดยมีปัจจัยดังต่อไปนี้

-   ตลาดทางด้านการให้บริการ IT จะยังคงเติบโตดีต่อเนื่อง
    ในขณะที่ตลาดทางด้านฮาร์ดแวร์จะยังคงเติบโตในอัตราที่ลดลง
    ซึ่งสอดคล้องกับกระแสของการใช้เทคโนโลยีสารสนเทศของโลก
    ซึ่งนับวันธุรกิจด้านการบริการจะมีบทบาทในระบบเศรษฐกิจมากยิ่งขึ้นโดยตลาดบริการด้านคอมพิวเตอร์ที่มีสัดส่วนสูงได้แก่
    กลุ่ม System Integration และ Network Services ซึ่งมีมูลค่ารวมกันเกินกว่าร้อยละ
    60 ของมูลค่าตลาดบริการด้านคอมพิวเตอร์ทั้งหมด

-   แนวโน้มการเปลี่ยนรูปแบบการจัดซื้อคอมพิวเตอร์ฮาร์ดแวร์แบบซื้อขาดเป็นการเช่าหรือเช่าซื้อ
    ทำให้การเปลี่ยนอุปกรณ์ฮาร์ดแวร์ตามการเปลี่ยนแปลงของเทคโนโลยีกระทำได้ง่ายขึ้น

-   การลงทุนทางด้านเทคโนโลยีสารสนเทศโดยภาครัฐป็นปัจจัยที่สำคัญต่อการเติบโตของตลาด
    ซึ่งทางรัฐบาลมีนโยบายส่งเสริมและพัฒนาให้คนไทยสามารถเข้าถึงเทคโนโลยีได้อย่างทั่วถึง

-   แนวโน้มการลงทุนในระบบ Cloud Computing เพิ่มสูงขึ้น
    ซึ่งเป็นรูปแบบของการนำทรัพยากร IT ทั้งด้านฮาร์ดแวร์
    และซอฟท์แวร์มาแบ่งปันกันในลักษณะของการให้บริการโดยอาศัยการประมวลผลผ่านระบบเครือข่ายอินเทอร์เน็ต
    ซึ่งช่วยลดต้นทุนของผู้ใช้ได้มาก
    เนื่องจากผู้ใช้ไม่จำเป็นต้องใช้เครื่องคอมพิวเตอร์ที่มีประสิทธิภาพสูง
    หรือเสียค่าใช้จ่ายซอฟท์แวร์ แต่จะมีค่าใช้จ่ายค่าบริการโดยคิดตามการใช้งานจริง

ผลิตภัณฑ์ของบริษัทเป็นผลิตภัณฑ์เฉพาะ
โดยมีฐานลูกค้าคือองค์กรขนาดใหญ่ที่ต้องการพัฒนาระบบบริหารจัดการให้มีประสิทธิภาพมากขึ้น
อาทิเช่น ธุรกิจค้าปลีกขนาดใหญ่ ธุรกิจผลิตภัณฑ์อุปโภคบริโภคขนาดใหญ่ ธุรกิจขนส่ง
หน่วยงานของภาครัฐบางแห่ง
ทั้งนี้บริษัทตระหนักถึงศักยภาพของขนาดของตลาดกลุ่มลูกค้าเป้าหมายของบริษัทที่สามารถขยายออกไปได้อีกมาก
เช่น ธุรกิจอุตสาหกรรมที่เกี่ยวข้องกับการผลิต ธุรกิจการขนส่งและโลจิสติกส์ เป็นต้น

ธุรกิจของบริษัทจัดเป็นการให้บริการเทคโนโลยีสารสนเทศสำหรับการจัดเก็บและจัดการข้อมูลแบบครบวงจร
โดยเน้นการใช้งานคอมพิวเตอร์เคลื่อนที่ นอกจากนี้ลูกค้าส่วนใหญ่ยังต้องการการให้บริการที่ต่อเนื่อง
โดยเฉพาะบริการในด้านการบำรุงรักษาในระยะยาว
ดังนั้นบริษัทที่มีบริการที่ครบวงจรจะมีความได้เปรียบในการขยายธุรกิจและการรักษาฐานลูกค้า

แนวโน้มธุรกิจค้าปลีก ซึ่งเป็นกลุ่มลูกค้าหลักของบริษัทฯ

-   แนวโน้มธุรกิจค้าปลีกในปี 2555 คาดว่ามูลค่าตลาดน่าจะยังคงขยายตัวอยู่ที่ประมาณร้อยละ
    5-7 เมื่อเทียบกับปีที่ผ่านมา โดยกลุ่มค้าปลีกสมัยใหม่ (Modern Trade)
    โดยเฉพาะห้างสรรพสินค้า ดิสเคาน์สโตร์และ คอนวีเนี่ยนสโตร์ จะเป็นตัวขับเคลื่อนธุรกิจ
    ที่ยังคงมีการขยายการลงทุนและทำกลยุทธ์ทางการตลาดเพื่อกระตุ้นการจับจ่ายของผู้บริโภคอย่างต่อเนื่อง
    ทั้งนี้ คาดว่าธุรกิจค้าปลีกสมัยใหม่ น่าจะมีส่วนแบ่งตลาดเพิ่มขึ้นเป็นร้อยละ 50-55
    จากปีที่ผ่านมา ที่มีส่วนแบ่งตลาดอยู่ที่ประมาณร้อยละ 45

-   ภาวะการแข่งขันของธุรกิจค้าปลีกมีแนวโน้มรุนแรงมากขึ้น
    เนื่องจากรายเก่าและรายใหม่หันมาลงทุนทำธุรกิจค้าปลีกมากขึ้น
    โดยเฉพาะการขยายสาขาให้คลอบคลุมพื้นที่มากขึ้น เพื่อให้เข้าถึงกลุ่มลูกค้าเป้าหมาย
    ทำให้จะเห็นการแข่งขันของธุรกิจค้าปลีกในลักษณะร้านค้าขนาดเล็กที่เข้าถึงชุมชน เช่น
    คอนวีเนียนสโตร์เพิ่มมากขึ้น

-   การขยายตัวของลูกค้าในกลุ่มธุรกิจค้าปลีกจะมีส่วนอย่างมากต่อการเพิ่มขึ้นของยอดขายของบริษัทฯ
    โดยลูกค้าหลักของบริษัทในกลุ่มธุรกิจนี้ เช่น เทสโก้ โลตัส และ ซีพี ออลล์

สภาพการแข่งขันในตลาดบรอดแบนด์อินเตอร์เน็ต สำหรับการลงทุนในระบบโครงข่าย FTTx
ของบริษัทฯ เพื่อให้เช่าแก่ กสท โทรคมนาคม

ส่วนแบ่งการตลาดของผู้ให้บริการบรอดแบนด์อินเตอร์เน็ตในปัจจุบัน
ที่ยังกระจุกตัวอยู่ที่การใช้งานผ่านระบบ ADSL นั้น
มีผู้ให้บริการบรอดแบนด์อินเตอร์เน็ตรายใหญ่จำนวน 3 ราย คือ TOT, TRUE และ บริษัท
ทริปเปิลที บรอดแบนด์ จำกัด (มหาชน) (3BB) ครองส่วนแบ่งทางการตลาดรวมกันประมาณร้อยละ
90 ของมูลค่าตลาดรวม โดยที่ TOT และ True
เป็นผู้ประกอบการที่มีโครงข่ายให้บริการโทรศัพท์พื้นฐานอยู่แล้ว ทำให้ได้เปรียบผู้ให้บริการรายอื่นๆ
และถึงแม้ว่า 3BB จะไม่ได้มีโครงข่ายโทรศัพท์พื้นฐานของตัวเองให้บริการอยู่ แต่ว่าทาง 3BB
สามารถใช้โครงข่ายของบริษัท ทีทีแอนด์ที จำกัด (มหาชน) ได้
จึงทำให้ผู้ประกอบการทั้งสามรายดังกล่าว
สามารถให้บริการผู้บริโภคได้ครอบคลุมพื้นที่ส่วนใหญ่ของประเทศ

[]

ที่มา: สำนักพัฒนานโยบายและกฎกติกา, สำนักงานคณะกรรมการกิจการโทรคมนาคมแห่งชาติ,
ข้อมูล ณ สิ้นไตรมาสที่ 3 ปี 2553

จากนโยบายบรอดแบนด์แห่งชาติที่ต้องการจะขยายเครือข่ายบรอดแบนด์อินเตอร์เน็ตที่มีความเร็วสูงกว่าที่ระบบ
ADSL จะสามารถให้บริการได้ จึงเป็นที่มาของเทคโนโลยีใหม่ๆ
ที่สามารถจะให้บริการบรอดแบนด์อินเตอร์เน็ตที่ความเร็วสูงมากขึ้น เช่น เทคโนโลยี FTTx
ทำให้ภาพรวมของการแข่งขันที่แสดงในย่อหน้าก่อนอาจจะเปลี่ยนแปลงไปในอนาคตอันใกล้
เนื่องจากเทคโนโลยี FTTx ไม่ได้ใช้โครงข่ายสายโทรศัพท์พื้นฐานเหมือนกับเทคโนโลยี ADSL
แต่เทคโนโลยี FTTx
จะต้องมีการลงทุนสร้างเครือข่ายใยแก้วนำแสงขึ้นมาใหม่ในแต่ละพื้นที่ที่ต้องการจะให้บริการบรอดแบนด์อินเตอร์เน็ต
ดังนั้น องค์ประกอบที่จะทำให้ผู้ให้บริการสามารถครอบครองส่วนแบ่งทางการตลาดมากหรือน้อย
จะมาจาก 2 องค์ประกอบหลัก คือ (1) ความสามารถในการขยายโครงข่าย FTTx
ของผู้ให้บริการ (2) ราคาค่าใช้บริการบรอดแบนด์อินเตอร์เน็ตที่ผู้บริโภคจะต้องจ่าย

ความสามารถในการขยายโครงข่าย FTTx
เป็นองค์ประกอบที่สำคัญอันหนึ่งที่จะชี้วัดว่าผู้ประกอบการรายใดจะครองส่วนแบ่งทางการตลาดได้มากกว่ากัน
ผู้ให้บริการจึงควรจะสำรวจว่าพื้นที่ที่ตนเองต้องการจะเข้าไปลงทุนสร้างโครงข่าย FTTx นั้น
มีผู้ประกอบการรายอื่นใดที่กำลังลงทุนหรือมีโครงข่าย FTTx อยู่แล้ว
เพราะจะเป็นตัวชี้วัดการแข่งขันที่รุนแรงของผู้ประกอบการ ทั้งนี้
ความเสี่ยงดังกล่าวถือว่าเป็นความเสี่ยงที่ผู้ให้บริการ (กสท.) จะต้องเป็นฝ่ายแบกรับ
ไม่เกี่ยวข้องกับทางบริษัทฯที่เป็นบริษัทรับจ้างในการสร้างโครงข่ายแต่อย่างใด เนื่องจากทาง
บริษัทฯ จะได้รับค่าเช่าตามที่ตกลงกันไว้กับทาง กสท. เป็นจำนวน 430 บาท ต่อ ช่องสัญญาณ

จากพฤติกรรมการใช้งานอินเตอร์เน็ตของผู้บริโภคที่เปลี่ยนแปลงไป
ความต้องการรับส่งข้อมูลปริมาณมากๆ
รวมถึงต้องการความเร็วในการเชื่อมต่ออินเตอร์เน็ตที่สูงมากขึ้น
ทำให้แนวโน้มความต้องการใช้งานบรอดแบนด์อินเตอร์เน็ตมีแนวโน้มสูงเพิ่มขึ้นอย่างต่อเนื่อง
ทำให้เทคโนโลยีของการเชื่อมต่ออินเตอร์เน็ตแบบเดิมๆ เช่น Dial up หรือแม้กระทั่ง ADSL
ที่มีขีดจำกัดในเรื่องของความเร็วอินเตอร์เน็ต
ไม่สามารถตอบสนองความต้องการของผู้บริโภคได้อีกต่อไป ดังนั้น
การลงทุนในโครงข่ายโดยใช้เทคโนโลยี FTTx
ที่มีจุดเด่นตรงที่มีความเร็วในการเชื่อมต่ออินเตอร์เน็ตสูงกว่าเทคโนโลยี ADSL ในปัจจุบันถึงกว่า
10
เท่าจะสามารถตอบสนองพฤติกรรมการใช้บรอดแบนด์อินเตอร์เน็ตของผู้บริโภคในปัจจุบันและอนาคตอันใกล้ได้เป็นอย่างดี

ตลาดเทคโนโลยีสารสนเทศในประเทศมาเลเซีย

ตลาดเทคโนโลยีสารสนเทศในประเทศมาเลเซียคาดว่าจะเติบโตในปี 2555
โดยมีมูลค่าตลาดประมาณ 5.2 พันล้านเหรียญสหรัฐ ซึ่งเพิ่มขึ้นจากปี 2554 (4.9
พันล้านเหรียญสหรัฐ) คาดว่าอุปสงค์โดยรวมจะเติบโตสูง
แม้ว่าเศรษฐกิจจะเติบโตในระดับปานกลาง โดยตลาดการให้บริการด้าน IT
จะเป็นตลาดที่มีโอกาสเติบโตสูงมากเนื่องจากรัฐบาลมาเลเซียมุ่งเน้นที่จะเป็นศูนย์กลางทางด้าน IT
ในภูมิภาคนี้ โดยรัฐบาลมุ่งเน้นในการตอบสนองความต้องการการให้บริการด้าน IT ซึ่งรวมถึงระบบ
Cloud Computing สำหรับธุรกิจขนาดกลางและขนาดย่อม
และโครงการคอมพิวเตอร์เพื่อการศึกษา

ปัจจัยที่ทำให้ตลาดมีการเติบโตอย่างแข็งแกร่งได้แก่ การลงทุนของหน่วยงานราชการ
ธุรกิจเทเลคอม และธุริกจหลักทรัพย์ซึ่งรวมถึงธนาคารอิสลาม (แหล่งข้อมูลหลักอ้างอิงจาก
Business Monitor International)

บริษัท E-Tech IT Sdn., Bhd. (บริษัทย่อย) ในประเทศมาเลเซีย เชื่อมั่นในปรัชญา
การเติมเต็มความต้องการของลูกค้า
ด้วยการให้บริการดัดแปลงสินค้าตามความประสงค์ของลูกค้าในระดับอุปกรณ์แยกชิ้น หรือทั้งระบบ
โดยทีมงานที่มีความเชี่ยวชาญและความสามารถ
นอกจากนี้บริษัทยังสามารถเติมเต็มความต้องการของลูกค้าที่มีเงินทุนจำกัดด้วยการให้บริการจัดหาเงินทุนจากสถาบันการเงินที่น่าเชื่อถือ
การบริหารจัดการทางด้านโลจิสติกส์และคลังสินค้า
ซึ่งการให้บริการดังกล่าวคือกลยุทธ์หลักที่ทำให้บริษัทเติบโตอย่างรวดเร็วและต่อเนื่อง

ตลาดเทคโนโลยีสารสนเทศในประเทศเวียดนาม

ตลาดเทคโนโลยีสารสนเทศในเวียดนามคาดว่าจะเติบโตในอัตราร้อยละ 17 ในปี 2555
และเติบโตเฉลี่ยร้อยละ 16 ในช่วงปี 2555 ถึง 2559 โดยตลาดจะมีมูลค่าโดยรวมประมาณ 4.9
พันล้านเหรียญสหรัฐภายในปี 2559 เนื่องจากการเติบโตของยอดการใช้คอมพิวเตอร์พีซี
การเติบโตของเศรษฐกิจ และการลงทุนของภาครัฐในเทคโนโลยีสารสนเทศ

(แหล่งข้อมูลหลักอ้างอิงจาก Business Monitor International)

การจัดหาผลิตภัณฑ์และบริการ

ผลิตภัณฑ์ฮาร์ดแวร์หรืออุปกรณ์คอมพิวเตอร์

ผลิตภัณฑ์ฮาร์ดแวร์หลักของบริษัทคือคอมพิวเตอร์มือถือ
เป็นสินค้านำเข้าทั้งหมดซึ่งส่วนใหญ่สั่งซื้อจากผู้ผลิตที่บริษัทได้รับแต่งตั้งให้เป็นตัวแทนจำหน่าย
คือบริษัท Motorola Technology Inc.
ซึ่งเป็นผู้ผลิตคอมพิวเตอร์เคลื่อนที่รายใหญ่ในประเทศสหรัฐอเมริกา
ปัจจุบันบริษัทในเครือและเป็นหนึ่งในสามธุรกิจหลักของ ของ Motorola, Inc.
มีสาขากระจายอยู่ทั่วโลกทั้งในยุโรป ตะวันออกกลาง และเอเชียแปซิฟิก และมีผลิตภัณฑ์ที่เกี่ยวกับ
Mobile Technology ซึ่งได้รับสิทธิบัตรกว่า 900 รายการ

บริษัทได้รับการแต่งตั้งจาก Motorola ให้เป็นผู้จัดจำหน่ายชั้นดี (Premier Business
Partner) รายแรกในประเทศไทย ทำให้ได้รับเงื่อนไขด้านราคาที่ดี
โดยบริษัทมียอดสั่งซื้อผลิตภัณฑ์ของ Motorola คิดเป็นร้อยละ 53 ของยอดซื้อวัตถุดิบรวมในปี 2549
อย่างไรก็ตามบริษัทมีการกระจายการสั่งซื้อคอมพิวเตอร์มือถือผ่านบริษัทอื่นๆ
เพื่อลดความเสี่ยงจากการพึ่งพิงผู้จัดจำหน่ายเพียงรายเดียว
และมีแผนจะเพิ่มการจัดจำหน่ายคอมพิวเตอร์มือถือของผู้ผลิตรายอื่นที่มีความเหมาะสมกับธุรกิจโรงงานอุตสาหกรรมซึ่งเป็นตลาดเป้าหมายในอนาคตของบริษัท
สำหรับอุปกรณ์อื่นๆเช่น เครื่องพิมพ์บาร์โค้ด อุปกรณ์เชื่อมต่อไร้สาย
บริษัทสั่งซื้อจากผู้ผลิตหลายรายทั้งในประเทศและต่างประเทศ เช่น Zebra, Dell, HHP และ
Cisco เป็นต้น

อุปกรณ์ฮาร์ดแวร์ที่บริษัทจัดจำหน่าย เป็นสินค้าที่มีการเปลี่ยนแปลงทางด้านเทคโนโลยีอย่างรวดเร็ว
ดังนั้นสินค้าส่วนใหญ่จะสั่งซื้อเมื่อได้รับคำสั่งซื้อจากลูกค้า
และสั่งซื้อเพื่อเป็นอุปกรณ์สำรองสำหรับรุ่นที่ลูกค้าใช้เท่านั้น
ซึ่งช่วยลดปัญหาสินค้าล้าสมัยได้เป็นอย่างดี

สัญญาที่สำคัญในการจัดหาผลิตภัณฑ์

(1) สัญญาการจัดจำหน่ายผลิตภัณฑ์ Motorola

  คู่สัญญา Motorola Technology Inc.

  วันเริ่มต้นสัญญา 19 ตุลาคม 2548

  อายุสัญญา 1 ปี และต่ออายุอัตโนมัติทุกๆ 1 ปี
  จนกว่าจะมีการแจ้งยกเลิกจากคู่สัญญาฝ่ายใดฝ่ายหนึ่ง

  ค่าตอบแทน ไม่มี

  สาระสำคัญ สัญญาแต่งตั้งบริษัทเป็นผู้แทนจำหน่ายสินค้าแบบไม่เฉพาะเจาะจง (Non-exclusive
  basis) ในระดับ Premier Business Partner โดยให้ส่วนลดในการสั่งซื้อสินค้า
  และให้ความช่วยเหลือในด้านการอบรมเทคโนโลยีต่างๆที่จำเป็น

(2) สัญญาการจัดจำหน่ายผลิตภัณฑ์ Motorola ให้กับบริษัท ซี.พี.ออลล์ (มหาชน)

  คู่สัญญา ซี.พี.ออลล์ และ Motorola Technology Inc.

  วันเริ่มต้นสัญญา 1 เมษายน 2549

  อายุสัญญา 8 ปี สิ้นสุด 31 มีนาคม 2557

  สาระสำคัญ ซี.พี.เซเว่น
  ตกลงให้บริษัทเป็นผู้จัดหาเครื่องคอมพิวเตอร์มือถือรวมทั้งอุปกรณ์ประกอบ
  คิดเป็นมูลค่าขั้นต่ำประมาณ 100 ล้านบาท โดยบริษัทตกลงจัดซื้ออุปกรณ์ทั้งหมด
  รวมทั้งการรับประกันเป็นระยะเวลา 18 เดือนจาก Motorola Technology Inc.

  การสั่งซื้อสินค้า จนถึงสิ้นไตรมาสที่ 3 ปี 2550 บริษัทมีกำหนดส่งมอบสินค้าให้ซี.พี.ออลล์
  เป็นจำนวนรวมทั้งสิ้นประมาณ 70 ล้านบาท

ผลิตภัณฑ์ซอฟต์แวร์หรือโปรแกรมคอมพิวเตอร์

ผลิตภัณฑ์ซอฟต์แวร์โปรแกรมประยุกต์ SFA และ RT-WMS
ได้จากการพัฒนาขึ้นมาโดยบุคลากรผู้เชี่ยวชาญของบริษัทเอง ส่วนระบบ MobileNet
ในอดีตบริษัทเคยสั่งซื้อจาก Grand-Flo ซึ่งเป็นผู้ถือหุ้นใหญ่
แต่ในปัจจุบันสามารถพัฒนาได้โดยบุคลากรของบริษัท
ซึ่งสามารถนำไปประยุกต์และขายให้กับลูกค้าได้โดยตรง

ผลิตภัณฑ์เลเบลและสติ๊กเกอร์

ผลิตภัณฑ์เลเบลและสติ๊กเกอร์ทำการผลิตและจัดจำหน่ายโดยบริษัท ไซแมท เลเบล จำกัด
ซึ่งวัตถุดิบหลักคือกระดาษสำหรับใช้ทำเลเบลหรือสติ๊กเกอร์ซึ่งสั่งซื้อภายในประเทศเกือบทั้งหมด
โดยมีผู้จัดจำหน่ายวัตถุดิบจำนวนมาก ปัจจุบันบริษัทมีเครื่องจักรอยู่ 2
เครื่องสามารถผลิตสติ๊กเกอร์หรือเลเบลได้ประมาณ 60,000 ตรม. ต่อเดือน หรือ 720,000
ตรม. ต่อปี

กระบวนการผลิตหรือจัดจำหน่ายผลิตภัณฑ์ของบริษัทไม่ได้ก่อให้เกิดผลกระทบต่อสิ่งแวดล้อมแต่อย่างใด